Μάρτιν Φρίμαν

Ο Μάρτιν Τζον Κρίστοφερ Φρίμαν (, 8 Σεπτεμβρίου 1971) είναι Άγγλος κωμικός και ηθοποιός του κινηματογράφου και της τηλεόρασης, ιδιαίτερα γνωστός για τον ρόλο τους, ως Μπίλμπο Μπάγκινς, στην κινηματογραφική τριλογία Το Χόμπιτ (2012-2014), του Πίτερ Τζάκσον. Αρχικά, όμως, έλαβε δημοτικότητα, ως Tim Canterbury, στη βρετανική sitcom σειρά The Office. Εξίσου σημαντικοί και δημοφιλείς ρόλοι του είναι ως Δρ. Τζον Γουάτσον, στη βρετανική σειρά Sherlock (2010-2017) και ως Lester Nygaard, στην αμερικανική σειρά Fargo (2014). 

Άλλες αξιοσημείωτες συμμετοχές στον κινηματογράφο, περιλαμβάνουν το Love Actually (2003), το The Hitchhiker's Guide to the Galaxy (2005), το Nativity! (2009), μία κωμική ταινία, σχεδόν σε αυτοσχεδιασμό και την κωμική τριλογία Three Flavours Cornetto (2004-2013). Επίσης, είχε συμμετάσχει και σε ταινίες της Marvel, ως Everett K. Ross, στις Captain America: Civil War (2016) και Black Panther (2018). 

Μεταξύ αρκετών διακρίσεων και βραβείων που έχει λάβει ο Φρίμαν στην υποκριτική του καριέρα, μεταξύ αυτών, είναι ένα BAFTA Δεύτερου Καλύτερου Ανδρικού Ρόλου (2011), για το Sherlock, ένα Primetime Emmy Awards, το 2014, πάλι για την ίδια σειρά, κι ένα Screen Actors Guild Awards, στην κατηγορία Καλύτερου Κάστινγκ σε Ταινία Μεγάλου Μήκους, για το Black Panther. Σχετικά με την προσωπική του ζωή, γεννήθηκε στο Χαμσάιρ και σπούδασε στο Brooklands College. Υπήρξε σε σχέση επί 16 χρόνια με την Αμάντα Άμπιγκτον, με την οποία είχε αποκτήσει και δύο τέκνα. Είναι, επίσης, φίλος και νονός παιδιού του Σάιμον Πεγκ. Ο ίδιος δηλώνει υποστηρικτής του Εργατικού Κόμματος, με το οποίο έχει ασχοληθεί ενεργά.

Παραπομπές

Εξωτερικοί σύνδεσμοι 

Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί φωνής
Κωμικοί
Ρωμαιοκαθολικοί
Σοσιαλιστές
Βραβευμένοι με BAFTA